Meer beurtkrag ingestel(Argieffoto: ANA) Die ineenstorting van vier kragopwekkers by Eskom se kragstasies die afgelope 24 uur noodsaak die kragverskaffer nou om die beurtkragfase van fase 1 na fase 2 te verhoog. Fase 2-beurtkrag skop reeds om 14:00 Saterdag in. Daar is aanvanklik verwag dat die naweek grotendeels beurtkragvry sou wees. Volgens Eskom het twee eenhede by Grootvlei en een eenheid elk by Camden en Medupi die gees gegee. “ŉ Verdere vertraging in die indiensneming van ŉ opwekkingseenheid by Lethabo-kragstasie veroorsaak ŉ verdere tekort aan opwekkingskapasiteit.” Eskom sê hy staan tans 5 244 MW aan beplande onderbreking en ŉ yslike 16 455 MW aan onbeplande onderbrekings af. Die kragvoorsiener het weereens gesê dat beurtkrag slegs as finale oplossing oorweeg word.